14/02/2011 | Administración LocalMunicipal
Cee
Bases para a contratación temporal de dous técnicos superiores de educación infantil para a gardería municipal

ANUNCIO Mediante resolución da Alcaldía de data 3 de febreiro de 2011, aprobáronse as bases específicas para a contratación temporal de dous técnicos superiores en educación infantil para a gardería municipal, facéndose públicas estas para o seu coñecemento e aos efectos oportunos. BASES ESPECÍFICAS PARA A CONTRATACIÓN TEMPORAL DE DOUS TÉCNICOS SUPERIORES EN EDUCACIÓN INFANTIL PARA A GARDERÍA MUNICIPAL I.–Obxecto da convocatoria. A contratación temporal mediante a modalidade contractual de contrato de duración determinada, a tempo completo e cunha duración dende o 1 de marzo ata o 30 de xuño de 2011, de dous traballadores para obra ou servizo denominada “técnico superior de educación infantil”. II.–Obxectivos. O obxectivo é reforzar a prestación do servizo da gardería municipal, para o que deberá desenvolver as funcións propias do seu posto de traballo, consistentes na atención integral dos nenos de ata tres anos de idade, tanto asistencial, educativa, social ou lúdica como hixiénica ou funcional, apoiando ó persoal técnico nas aulas en todo tipo de actividades. III.–Funcións.1. Definición de procesos e programación de actividades que favorezan o desenvolvemento global do neno de 0 a 3 anos, tendo en conta as competencias profesionais para as que a habilita de conformidade coa normativa vixente.2. Obter información e a posterior aplicación da mesma sobre procesos, programas e actividades de intervención con nenos de 0 a 3 anos.3. Avaliar información sobre o proceso de desenvolvemento do neno e a aplicación dos programas, procesándoa para a súa posterior aplicación no proceso de aprendizaxe.4. Elaborar informes que sexan necesarios para o adecuado desenrolo dos traballos co equipo de persoal da gardería municipal.5. Programar e avaliar os procesos educativos e de atención preescolar.6. Preparar, desenvolver e avaliar as actividades destinadas ó desenvolvemento de hábitos de autonomía e a atención das necesitades básicas.7. Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así coo para a dirección, coordinación, planificación e execución dos diferentes traballos que se asignen á súa unidade ou ó servizo.8. Controlar de conformidade con procedementos ou métodos previamente establecidos e fixados a execución dos traballos asignados o seu servizo que teñan que ser desenvoltos por un grupo de traballadores ou ben por un único traballador, colaborando na devandita execución se resulta necesario.9. Dirixir e supervisar a actuación do grupo de traballo e dos seus compoñentes o dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ó traballo.10. Executar directamente coas colaboracións que dispoña as operacións ou traballos cualificados ou de maior especialización profesional, así como as que correspondan a súa categoría profesional.11. Manter informado ó director da gardería da problemática, funcionamento e rendementos dos traballos ó seu cargo, do material e das instalacións asignadas, realizando periodicamente os partes ou informes que lle podan ser esixidos.12. Calquera outra tarefa de xestión no marco da normativa vixente aplicable que lle podan corresponder de conformidade co perfil e contido do posto, así como dentro da súa competencia e sempre que a súa titulación sexa habilitante conforme a normativa vixente, así como tarefas de colaboración que implican a percepción do concepto retribuído denominado complemento de dispoñibilidade, cando sexan necesarias para facilitar a operatividade municipal do servizo e da área de benestar social e igualdade. IV.–Prazo de presentación de solicitudes. As instancias dirixiranse ó alcalde do Concello de Cee e presentaranse no Rexistro Xeral do Concello de 9.00 a 13.30 horas, situado en rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común, no prazo de vinte (20) días naturais, contados a partir do seguinte ó de publicación das bases no BOP. V.–Requisitos. a) Ser maior 16 anos. b) Estar en posesión do título de técnico superior en educación infantil ou equivalente. c) Non padecer enfermidade ou defecto físico que impida o desempeño das funcións propias do posto de traballo. d) Que non fora separado mediante expediente disciplinario do servizo da Administración. e) Non estar incurso en causas de incompatibilidade de conformidade co establecido na Lei 53/84, do 26 de decembro, do persoal ó servizo das administracións públicas. VI.–Documentación. Os aspirantes ó posto deberán aportar, xunto coa solicitude en modelo normalizado, o currículum vitae acompañado de copias compulsadas dos méritos, así como declaración xurada en como non teñen incompatibilidades, que os datos aportados son certos e que se someten ao establecido nas bases. VII.–Baremo aplicable. Será de aplicación o baremo contemplado nas bases xerais de contratación de persoal laboral temporal para prazas nas que se esixa unha titulación de licenciado/diplomado universitario (ou titulación universitaria equivalente). Sobre un máximo de dez puntos. a) Formación profesional teórico-práctica en materias relacionadas coa praza obxecto de selección: – 0,10 puntos por cada 30 horas de formación en cursos, másters e análogos, ata un máximo de 1 punto. – 0,25 puntos por títulos académicos oficiais distintos do esixido, ata un máximo de 1 punto. No caso de que as titulacións poidan plantexar algunha dúbida, o tribunal será o órgano encargado de resolvela. b) Experiencia profesional: a razón de 0,05 puntos por mes traballado en cometidos semellantes ós da praza obxecto da convocatoria, ata un máximo de 1 punto. c) Por coñecemento da lingua galega: Curso de iniciación: 0,25 puntos. – Curso de perfeccionamento: 0,25 puntos. – Curso de especialización: 0,50 puntos. Neste apartado a puntuación máxima é de 1 punto. d) Test xerais e/ou probas teórico-prácticas que así se determinen nas condicións específicas de cada praza: 6 puntos. A entrevista curricular no caso de ser necesaria non se puntuaría. O tribunal si ten dúbida no currículum dalgún aspirante poderá realizar unha entrevista curricular para solventar dita dúbida. VIII.–Publicidade e desenvolvemento das probas. As presentes bases, son específicas para esta praza e complementan ó reflexado nas bases xerais, unha vez aprobadas pola Alcaldía-Presidencia e expirado o prazo de presentación de instancias o alcalde ditará resolución no prazo máximo de dez(10) días hábiles, pola que se declarará aprobada a lista provisional de admitidos e excluídos con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello e dentro dos dez (10) días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, do 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese, e unha vez rematado o prazo de subsanacións a Alcaldía aprobará a lista definitiva de admitidos e excluídos que será publicada igualmente no taboleiro de anuncios da Casa do Concello. Nesta última publicación incluirase ademais a composición nominal do tribunal de selección (titulares e suplentes) ós efectos das posibles recusacións. A publicación dos sucesivos anuncios efectuarase no taboleiro de anuncios da Casa do Concello. VIII.–Composición do tribunal. O tribunal axustarase á estructura do tribunal disposta na base IX das bases xerais de contratación de persoal laboral temporal. En Cee, a 13 de xaneiro de 2011. Asdo. Don Robert Iulian Ada Poca. Cee, 4 de febreiro de 2011. O ALCALDE Ramón Vigo Sambade ANEXO I SOLICITA: Se me teña por presentado e admitido ó proceso selectivo para a contratación temporal dun traballador para a obra/servizo “técnico superior en educación infantil” de acordo coas bases aprobadas para a citada convocatoria. En Cee, a ………. de ………… de 2010. Asdo.: ………………………………………… ANEXO II D. ………………………………………………………………………. Con D. N. I.: …………………………. E domicilio a efectos de notificacións en: ………………………………………………………………………………………………………………………………………………………………………………………………………………………………………………………………………………………………………. Para os efectos de presentación ao proceso selectivo para a CONTRATACIÓN TEMPORAL DUN TRABALLADOR PARA A OBRA/SERVIZO “TÉCNICO SUPERIOR EN EDUCACIÓN INFANTIL”, de acordo coas bases aprobadas para a citada convocatoria DECLARO 1. Que non estou incursa en causas de incompatibilidade de conformidade co establecido na Lei 53/84, do 26 de decembro, do persoal ao servizo das Administracións Públicas.2. Non padecer enfermidade ou defecto físico que impida o desempeño das funcións propias do posto de traballo 3. Non ter sido separado mediante expediente disciplinario, do Servizo da Administración.4. Que os datos aportados son certos e que se someten ao establecido nas bases da convocatoria. Cee, a ………. de …………. de 2010. Asdo. …………………………………. ANEXO III TEMARIO Tema 1. Maduración, desenvolvemento e aprendizaxe. O educador infantil e o desenvolvemento cognitivo e motor. Tema 2. Desenvolvemento sensorial. Concepto. Elementos fundamentais. Procesos sensoriais. Evolución sensorial do neno. Alteracións do desenvolvemento sensorial. Tema 3. Desenvolvemento motor. Concepto. Procesos motores. Aspectos fundamentais do desenvolvemento motor. Alteracións do desenvolvemento motor. Tema 4. O desenvolvemento do neno dende a perspectiva psicoxenética I. Factores do desenvolvemento. Evolución. Tema 5. O desenvolvemento do neno dende a perspectiva psicoxenética II. Función simbólica. Evolución da imitación. Xogo de exercicio e xogo simbólico. Tema 6. Características do coñecemento infantil: O egocentrismo e as súas manifestacións. Tema 7. O razoamento infantil: preconceptos e transdución. Limitacións do coñecemento infantil. Tema 8. Outras capacidades cognitivas I. A atención. A memoria. Tema 9. Outras capacidades cognitivas II. A creatividade. A reflexión Tema 10. Alteracións do desenvolvemento cognitivo. Tema 11. A psicomotricidade I. Concepto e Evolución do concepto de psicomotricidade. Tema 12. A psicomotricidade II. Utilidade da psicomotricidade na educación infantil. Estruturación de contidos psicomotrices. Tema 13. Comunicación, Expresión e linguaxe. Tema 14. Funcións da linguaxe. Función comunicativa e función representativa ou simbólica. Tema 15. Diferentes teorías de adquisición da linguaxe. Tema 16. Factores que interveñen no desenvolvemento da linguaxe. Tema 17. Características do proceso de ensino-aprendizaxe da linguaxe. Tema 18. Características da linguaxe infantil. Funcións da linguaxe infantil. Tema 19. A adquisición do código lingüístico. Comunicación e linguaxe no primeiro ano de vida. Etapa prelingüistica. Tema 20. A comunicación e a linguaxe no segundo ano de vida. A etapa lingüística. Tema 21. A comunicación e a linguaxe entre os 2 e os 3 anos. Tema 22. A comunicación e a linguaxe entre os 3 e os 6 anos Tema 23. Didáctica da linguaxe na educación infantil. Criterios xerais. Actividades para desenvolver a linguaxe oral. Tema 24. Recursos para favorecer o desenvolvemento da linguaxe. Actividades dirixidas. Actividades funcionais coa linguaxe. Tema 25. Pautas de intervención educativa fronte ás dificultades na linguaxe. Tema 26. O grupo infantil. A personalidade Tema 27. O grupo infantil. A socialización do neno. Tema 28. O grupo escolar como modelo grupal infantil. Tema 29. O educador como axente de saúde. A educación para a saúde na escola infantil. Tema 30. Crecemento e desenvolvemento. Características do crecemento infantil. Parámetros básicos para o seu seguimento. Tema 31. Desenvolvemento de hábitos no neno de 0 a 6 anos. Tema 32. Alimentación e nutrición do neno de 0 a 6 anos. Funcións dos alimentos. Alimentos e substancias nutritivas. Necesidades nutricionais do neno. DOCUMENTACIÓN A PRESENTAR OBRIGATORIAMENTE • ANEXO I. Solicitude de participación no proceso selectivo. • ANEXO II. • DNI. • TITULACIÓN SOLICITADA (art. V).